Jørn Bue Olsen

Jørn Bue Olsen (født 18. mai 1948 i Larvik) er en norsk konsulent, forfatter og foredragsholder innenfor ledelse, etikk og samfunnsansvar (CSR), styreledelse og prosjektledelse. 


== Utdanning og karriere ==
Olsen er utdannet siv.ing. fra NTH. I 2006 tok han en doktorgrad i ledelse og etikk ved Handelshögskolan vid Göteborgs universitet. Avhandlingen var om etiske dilemma for ledere i konkurranseutsatt arbeidsliv.Som maskiningeniør (driftsing. hos Formo Plast 1975-77) tegnet og produserte han blant annet Swix' store røde skismøringskuffert. Oppdrag fra store virksomheter (Telenor) som mindre (Statkraft, Snøhetta, Norconsult, mm); og offentlige (kommuner, KS osv.). Olsen har arbeidet både faglig (undervisning og sensur) og administrativt ved flere høgskoler og universitet, blant annet NHH, BI (1077-79), Høgskolen i Finnmark (1984-88): Aman. i ledelse og org. og ansvar for desentral kursvirksomhet i Finnmark og Nord-Troms. USN. Fra 2019: 1. aman. med ansvar for masterkurs på Oslomet: "Etikk, bærekraft og samfunnsansvar". Undervisningsfag har vært ledelse, organisasjonsteori, organisasjonsutvikling, prosjektledelse (bl.a. masterkurs på BI), styrearbeid (småbedrifter), og etikk/samfunnsansvar. Lengste ansettelse: Direktør ved Norges Handelshøgskoles kursvirksomhet i Oslo fra 1988-1995. En periode her var han og daglig leder for Stiftelsen Teknøk; et samarbeid mellom NHH og NTH om etterutdanning i Oslo.   
Olsen har hatt mange engasjement spesielt i arbeidslivsetikk – blant annet oppnevnt til regjeringsutvalget ”Forum for etikk i kommunesektoren” (2006).Olsen var i gründermiljøet i Framtiden i våre hender fra 1975. Etablerte i 1978 egen Studieorgansisasjon FIVH med Per Svae, og eget "Institutt for meningsfull produksjon" i Larvik (1979-84).Han var i forlengelsen av dette styreleder bl.a. i både FIVH, i "Alternativ Framtidprosjektet" og i "Stiftelsen Idebanken".  
Fra 2006 tidsvis engasjert ved Haugeinstituttet som prosjektleder for "Haugepartner" (et kulturutviklingsprosjekt i næringslivet), prosjektleder for de landsomfattende Haugekonferansene i 2008, 2009 og 2010.  
I de senere årene har han arbeidet mye med tidsvitneprosjekter fra krigen. Mange år ligger bak krigsboken "I min fars fotspor". Det var starten på mange krigsprosjekter støttet av Forsvarsdepartementet oa. Sammen med videoprodusent har han produsert ca. 40 videoer med intervjuer med tidsvitner fra krigen. I pandemiåret ble 8 fra Larvik-distriktet intervjuet, og i 2021-22 arbeides med filmer fra Sørøya og Serberleiren i Karasjok. Pandemiåret ble også brukt til studier og research av entreprenør, finansmann (dengang Norges største?), forfatter, lekpredikant mm Hans Nielsen Hauge.   


== Utgivelser ==
2021 (desember): "Et liv i lys og mørke. En dramtisert biografi om Hans Nielsen Hauge." m/Leif-Runar Forsth. Aquarius Forlag AS.
2020 (Ny): “Næringslivsetikk og samfunnsansvar” m/H. Syse. Fagbokforlaget, Oslo
2018: «Næringslivsetikk, samfunnsansvar og korrupsjon, Hva, hvorfor og hvordan?». Hegnar Media, Oslo (månedens bok juni 2018)
2018: «I min fars fotspor –  ukjente historier om Milorg» - Med et utvalg anekdoter fra krigen ved Per E. Hegge. Fønix forlag, Oslo. ISBN 9788283870114
2013: “Næringslivsetikk og samfunnsansvar” m/Henrik Syse. Fagbokforlaget, Oslo
Nettkurs i ”Næringslivsetikk og samfunnsansvar” mai 2014 (jfr. NooA; se Youtube)
2010: “Etikk, ledelse og samfunnsansvar” m/prof. Odd Nordhaug, NHH.
1977-78: "Bedrifts- og samfunnslære" m/Roald Nomme, BI.


=== Bidrag med kapitler i bøker ===
2015: "Hans Nielsen Hauge: Arbeidslivet - ledelse". Kapittel i "Ånd og hånd". Red. Sigbjørn Ravnåsen. Luther.
2010: «Frivillighetsretorikk og idrettsledelse», i ”Retorikk, idrett og samfunn” Nordhaug/Kristiansen”, Forlag 1, Osl
2009: «Etikk og retorikk i norske økonomistudier». m/E.Aronsen i ”Retorikk, etikk og næringsliv” i Nordhaug/Kristiansen, Forlag 1, Oslo
2008: «Retoriske ritualer og etisk handling», i ”Retorikk, etikk og arbeidsliv” i     Nordhaug/Kristiansen, Forlag 1, Oslo


== Referanser ==